stanford-oval/wikipedia huggingface dataset:
Renault 15 ja 17

Renault 15
Renault 17
Renault 15 ja Renault 17 ovat kaksi muunnosta samasta coupésta, joita valmisti Renault vuosina 1971–1979. R17 oli mallimerkinnältään R177 Italiassa, sillä Italiassa 17 on epäonnen luku. Renault 15 ja 17 esiteltiin Pariisin autonäyttelyssä lokakuussa 1971.
R15 ja R17 olivat coupé-versioita Renault 12 -mallista. Näkyvimmät erot autojen välillä olivat etuvalot (15:ssä oli kaksi kulmikasta etuvaloa ja 17:ssä neljä pyöreää etuvaloa) ja takasivuikkunat.
Alustarakenne pohjautui Renault 12 malliin, ja 1 565 cm³ 108 hevosvoiman ruiskumoottori tehokkaammassa R17 TS- ja R17 Gordini -malleissa johdettiin Renault 16 TS:n voimanlähteestä. R17 Gordini tuli olemaan viimeinen malli, jossa käytettiin Gordini-nimeä. Vaikka tekniikka johdettiin muista Renaulteista, kori oli täysin uusi.
R15 ja R17 säilyivät tuotannossa vuoteen 1979, jolloin molemmat korvasi Renault Fuego.
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Maple Cross

| Maple Cross |
| --- | --- |

Tiedot
Toiminnassa:  1985–1996, 2001–
Tyylilaji:  thrash metal
Kotipaikka:   Jääli, Suomi
Laulukieli:  englanti
Jäsenet:  Marco R.J., laulu   Juha Henttunen, kitara   Jukka Kröger, kitara   Joni Lehto, basso   Ilkka Leskelä, rummut  
Levy-yhtiö:  Verikauha Records  
Infobox OKNimi-testi OK: 
Maple Cross on jääliläinen thrash metal -yhtye, joka on perustettu vuonna 1985.
Maple Cross toimi yhtäjaksoisesti vuoteen 1996 saakka, piti taukoa noin viisi vuotta ja palasi uudella kokoonpanolla vuonna 2001. Ensimmäisen demo-nauhoituksen aikana bändi oli nimeltään ACE, tai A.C.E, mutta vaihtoi nimensä Maple Cross:ksi toisen demon nauhoitusten aikaan. Alkuperäinen kokoonpano oli Ilkka Heino, Marko Siekkinen, Petri Puolitaival, Mika Karppinen ja Ville Hyry. Toiselle demolle (Thirteen Witches...But One Of Them) laulajaksi vaihtui Marco R.J. ja seuraavalle, kolmannelle demolle bassoon Niko Karppinen. Sen jälkeen porukka pysyi samana aina vuoteen 1996, jolloin bändi päätti jäädä tauolle.
Maple Cross:in uusi tuleminen alkoi Marco R.J.:n innoittamana vuonna 2001, jolloin hän keräsi bändin uudelleen kasaan uusien soittajien kanssa - entisten soittajien suostumuksella.
Marco R.J. on myös Club Teatrian ohjelmavastaava.
Yhtyeen uusin, vuonna 2007 julkaistu albumi Heimo on nimetty laulaja Marcon talvi- ja jatkosodassa taistelleen isoisän mukaan.
Jäsenet

Marco R.J. – laulu
Joni Lehto – bassokitara
Juha Henttunen – kitara
Jukka Kröger – kitara
Ilkka Leskelä – rummut
Jäsenet > Entiset jäsenet

Petri Puolitaival – laulu
Lauri Tuohimaa – kitara
Ilkka Heino – kitara
Marko Siekkinen – kitara
Avather – kitara
Sami Siekkinen – kitara
Mika Karppinen – bassokitara
Olli-Pekka Karvonen – bassokitara
Niko Karppinen – bassokitara
Sami Mäki – bassokitara
Ville Hyry – rummut
Aki Karppinen – rummut
Diskografia > Studioalbumit

The Eighth Day of Creation (1991,  omakustanne)
Next Chapter (2003,  omakustanne)
Heimo (2007,  Verikauha Records)
Diskografia > EP:t

Thrash 'n Roll (2012,  Northern Brotherhood Records)
Diskografia > Split-albumit

Creatures from the North (2005,  Verikauha Records, National Napalm Syndicaten ja Sacred Crucifixin kanssa)
Diskografia > Singlet

Journey of a Wolf (2006,  omakustanne)
Diskografia > Demot

Thirteen Witches... But One of Them (1988)
Sacrificed Humanity (1989)
The Fourth and Last Demo (1990)
5th For Us (1992)
Uncontrolled Art (1993)
Cool Maggots (1994)
Promo 1 (2002)
Promo 2 (2002)
Aiheesta muualla

Yhtyeen viralliset kotisivut (Arkistoitu – Internet Archive)
Maple Cross Myspacessa (englanniksi)
Maple Cross Meteli.netissä
Maple Cross Encyclopaedia Metallumissa (englanniksi)
Pimeän puolen profeetat

Pimeän puolen profeetat (engl. Prophets of the Dark Side) on Tähtien sodan oheiskirjallisuudessa esiintyvä fiktiivinen järjestö.
Pimeän puolen profeetat olivat mustiin kaapuihin pukeutuneita parrakaita mustia jedejä, jotka käyttivät Voiman pimeää puolta. Profeetat näkivät Voiman avulla näkyjä, ja heidän väitettiin ennustaneen esimerkiksi Kuolemantähden tuhoutuminen ja keisari Palpatinen kuolema Endorin taistelussa. Profeettojen päämaja sijaitsi Dromund Kaas -planeetalla, ja galaktisen sisällissodan aikoihin heidän johtajansa oli musta jedi nimeltään Kadann.
Historia

Pimeän puolen profeettojen järjestön perusti sithlordi Darth Millennial vuosituhansia ennen Yavinin taistelua. Hän saapui Dromund Kaasille ja perusti sithkultin, jonka päämajaksi hän rakennutti suuren sithtemppelin. Kultin jäseniä alettiin kutsua pimeän puolen profeetoiksi, ja kultti jatkoi toimintaansa vuosisatoja Dromund Kaasissa.
Kloonisodan aikana ylikansleri Palpatine – joka oli sithlordi Darth Sidious – onnistui saamaan selville Dromund Kaasin sijainnin, ja hän käännytti nopeasti profeetat palvelukseensa. Jedivainojen aikoihin Palpatine nimitti Voiman pimeälle puolelle kääntyneen jediritari Kadannin pimeän puolen profeettojen johtajaksi. Imperiumin noustua Kadannista tuli keisari Palpatinen luotetuimpia neuvonantajia, ja pimeän puolen profeettojen järjestö sai paljon vaikutusvaltaa.
Yliprofeetta Kadann näki Voiman avulla näyn, jossa ennustettiin keisari Palpatinen kuolema Endorin taistelussa. Hän yritti varoittaa keisaria, mutta Palpatine suuttui hänelle. Keisarilliset joukot alkoivat vainota pimeän puolen profeettoja, ja järjestön jäsenet pakenivat Coruscantista ja Dromund Kaasista salaiseen tukikohtaansa Bosthirda-planeetalle. Kadannin ja muiden pimeän puolen profeettojen lopullisesta kohtalosta ei ole tietoa.
Viisi vuotta Endorin taistelun jälkeen suurmoffien muodostama komitea värväsi pimeän puolen profeettoina esiintyviä huijareita. Komitea halusi kaapata vallan keisariksi julistautuneelta Palpatinen neuvonantajalta Sate Pestagelta, joten "profeetat" väittivät keisarillisen sotalordin Trioculusin olevan keisari Palpatinen poika. "Profeettojen" ennustukset olivat todellisuudessa valheita, joita komitea käytti manipuloidakseen Trioculusia.
Trioculusin ja suurmoffien komitean johtajan Hissan kuoltua Kadannia esittänyt huijariprofeetta julistautui keisariksi ja yritti kaapata vallan Coruscantin turvallisuuspäällikkö Ysanne Isardilta. Hän epäonnistui ja pakeni seuraajiensa kanssa avaruusasema Scardialle. Pimeän puolen profeetoille katkeroitunut suuramiraali Afsheen Makati kuitenkin hyökkäsi avaruusasemalle ja tuhosi sen. "Kadann" ja muut huijariprofeetat kuolivat avaruusaseman räjähdyksessä.
Musta jedi Jerec käytti hyväkseen oikeiden pimeän puolen profeettojen antamia tietoja muinaisen jedilaakson sijainnista. Jerec löysi lopulta laakson, mutta jediritari Kyle Katarn tappoi hänet.
Vuotta myöhemmin Katarn vieraili profeettojen päämajana toimineessa sithtemppelissä Dromund Kaasilla, mutta kääntyi Voiman pimeälle puolelle. Mara Jade kuitenkin onnistui pelastamaan Katarnin ja käännytti hänet takaisin Voiman valoisalle puolelle.
Taustaa

Pimeän puolen profeetat esiintyivät epäsuositussa Jedi Prince -kirjasarjassa, ja järjestön historiasta kerrottiin useissa Tähtien sota -kirjoissa, kuten The Dark Side Sourcebook - ja Rebel Era Sourcebook -oppaissa.
Aiheesta muualla

Star Wars Wiki | Prophet of the Dark Side
Renault Torino

Neliovinen Renault Torino.
Kaksiovinen Renault Torino.
Renault Torino on Industrias Kaiser Argentinan (IKA) yhteistyössä AMC:n kanssa vuosina 1966–1981 valmistama automalli. Renault osti IKA:n vuonna 1975. Torinoa valmistettiin AMC:n pohjalevylle kaksiovisena coupéna ja neliovisena sedanina.
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Pinja (nimi)

| Pinja |
| --- | --- |
Nimipäivä:   
– suomenkielinen:  6. lokakuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  pinja-niminen puu
Infobox OKNimi-testi OK: 
Pinja on suomenkielinen naisen etunimi. Nimi lisättiin Suomen almanakkaan vuonna 1995. Digi- ja väestötietoviraston tietojen mukaan nimi Pinja on vuoden 2019 loppuun mennessä annettu noin 5 800 henkilölle.
Nimen alkuperä

Pinja on Välimeren maissa kasvavan pinjan (Pinus pinea) suomenkielinen nimi. Sitä on pidetty pitkäikäisyyden ja kuolemattomuuden symbolina. Lähes samaan tapaan äännettävä portugalin sana pinha tarkoittaa käpyä ja espanjan sana piña ananasta.
Tunnettuja Pinjoja

Pinja Arbelius (s. 2000), pesäpalloilija
Pinja Flink (s. 1975), näyttelijä
Pinja Hanski, (nyk. Pinja Rautio, s. 1974), laulaja
Pinja Heinonen (s. 2001), aitajuoksija
Pinja Kanon, näyttelijä ja DJ
Pinja Kesti (s. 1997), pesäpalloilija
Pinja Perholehto (s. 1997), sosiaalidemokraattinen poliitikko
Pinja Ratilainen (s. 2007), lapsinäyttelijä
Pinja Sanaksenaho, Pinkku Pinsku (s. 2002), suomalainen videobloggaaja ja YouTube-videoiden tekijä
Pinja Vuorinen (s. 1996), kommunistipoliitikko
Renault Type AG/Type AG-1

| Renault Type AG |
| --- | --- |

Valmistustiedot
Valmistaja:  Renault
Valmistusvuodet:  1905-1910
Korimalli:  2-ovinen torpedo
Muotoilija:  Louis Renault
Iskutilavuus:  1205 cm³
Renault Type AG/Type AG-1 oli Renault'n 1905-1910 valmistama taksikäyttöön tarkoitettu automalli. Se sai kutsumanimen Taxi de la Marne (Marnen taksi), koska valtaosa takseista, joita käytettiin siirtämään Ranskan joukkoja Pariisista syyskuun alussa 1914 Marnen taisteluun Ensimmäisessä maailmansodassa, oli Renault Type AG-mallisia.
Se oli yksi neljästä ensimmäisestä uudesta mallista, jonka tuotanto aloitettiin Marcel Renault'n kuoleman jälkeen vuonna 1903.
Pariisissa toiminut autonvuokrausyhtiö tilasi 1500 autoa vuonna 1905, kiitos vuonna 1891 keksityn taksamittarin, joka laski asiakkaan maksettavan summan automaattisesti. Malli oli erittäin suosittu koko vuosikymmenen ajan sekä Pariisissa että Lontoossa.
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Reserviupseerikoulun toinen komppania

Toisen komppanian kasarmi
Reserviupseerikoulun toinen komppania, jota kutsutaan puhekielessä kirveskomppaniaksi, oli Reserviupseerikoulun toinen jalkaväkikomppania, joka opetti tulevia jalkaväen joukkueenjohtajia.  Toinen komppania oli majoitettuna Reserviupseerikoulun päärakennuksen kolmanteen kerrokseen.
Kirveskomppaniassa, joka koostui kolmesta joukkueesta, järjestettiin sotilasopetusta alueellisten joukkojen käyttöön.
Toinen komppania yhdistettiin Ensimmäiseen komppaniaan vuoden 2011 alussa.
Resessi

Resessi (lat. rece'ssus, peräytyminen) tarkoittaa neuvotteluiden tulosta, yhteispäätöstä, sopimusta ja pöytäkirjaa. Keskiajalla nimitystä käytettiin pohjoissaksalaisissa kaupungeissa päätöksestä, jonka tekivät useamman kaupungin edustajat yhteisessä neuvottelussa. Pohjoismaissa resesseiksi nimitettiin 1400–1600-luvuilla joitakin välipuheita ja sopimuksia sekä laaja-alaisia valtiopäivillä säädettyjä lakeja.
Ruotsin historian tunnetuimmat resessit ovat Kalmarin, Malmön ja Västeråsin resessit. Tanskan tärkein resessi on vuonna 1527 tehty Odensen resessi, jossa päätettiin piispojen asema ja sovittiin yleisestä uskonnonvapaudesta. Kööpenhaminan resessissä vuodelta 1536 pantiin alulle uskonpuhdistus. Tunnettuja  ovat myös Kristian IV:n pieni resessi vuodelta 1615 ja Kristian IV:n suuri resessi vuodelta 1643.
Resessiivinen ominaisuus

Resessiivinen eli väistyvä ominaisuus on perinnöllisyystieteessä käytettävä käsite, joka tarkoittaa sitä, että ominaisuus tulee näkyviin yksilön ilmiasussa eli fenotyypissä vain, mikäli ominaisuuden aiheuttava alleeli on periytynyt yksilölle homotsygoottina eli samaperintäisenä. Jos genotyyppi on lokuksen suhteen heterotsygootti eli eriperintäinen, dominoiva alleeli määrää ilmiasun ja resessiivisellä alleelilla ei ole vaikutusta. Tämän vuoksi resessiivinen alleeli voi periytyä monen sukupolven yli ilman, että se tulee näkyviin ilmiasussa.
Resessiiviseksi voidaan kutsua sekä resessiivisesti vaikuttavaa alleelia että sen määräämää ominaisuutta. Ainoastaan saman lokuksen dominoivien alleelien aiheuttamaa geneettinen peittyvyyttä kutsutaan resessiivisyydeksi: ominaisuus voi olla polygeeninen eli useiden geenien yhdessä ohjaama tai olla epistaasissa.
| 0 | 1 | 2 |
| --- | --- | --- |
|   | T | t |
| T | T T | T t |
| t | T t | t t |
Resessiivistä alleelia kuvataan aina pienellä alleelikirjaimella, dominoivaa isolla. Taulukon esimerkissä dominoiva alleeli T aiheuttaa punaisen ja resessiivinen t sinisen värityksen. Vain genotyypillä tt ruutu on sininen. Muilla genotyypeillä dominoivan alleelin määräämä ominaisuus (punaisuus) vallitsee.
Sen seikan, että toiset ominaisuudet ovat regressiivisiä ja peittyvät dominoivan ominaisuuden ollessa mukana perimässä, havaitsi ensimmäisenä augustinolainen munkki Gregor Mendel.
Renault 18

Renault 18
Renault 18 Break
Renault 18 on perheauto, jota Renault valmisti vuosina 1978–1993 sedanina ja farmarina (Break). Se korvasi Renault 12:n vuonna 1978. Euroopassa valmistus päättyi vuonna 1986 Renault 21:n tullessa markkinoille. Argentiinassa sen valmistus jatkui vuoteen 1993 saakka.
Aiheesta muualla

Kuvia tai muita tiedostoja aiheesta Renault 18 Wikimedia Commonsissa
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Pimeänpirtin hävitys

| Pimeänpirtin hävitys |
| --- | --- |

Ohjaaja:  Ilmari Unho
Käsikirjoittaja:  Toini Aaltonen
Perustuu:  Maila Talvion romaaniin Pimeän pirtin hävitys (1901)
Tuottaja:  Risto Orko
Säveltäjä:  Tauno Pylkkänen
Kuvaaja:  Uno Pihlström
Leikkaaja:  Valentin Vaala
Lavastaja:  Ville Hänninen
Koreografi:  Alexander Saxelin
Pääosat:  Irma Seikkula Tauno Palo Urho Somersalmi Märta Laurent
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1947
Kesto:  102 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Pimeänpirtin hävitys on Ilmari Unhon ohjaama elokuva vuodelta 1947. Se perustuu Maila Talvion romaaniin Pimeän pirtin hävitys (1901).
Juoni

Elokuvan tapahtumien ajankohta on 1800-luvun loppu ja tapahtumat lähtevät liikkeelle köyhän perheen torpasta, jonka torpparisopimus on katkolla. Pahin tapahtuu, kun nuori patruuna Otto repii sopimuksen. Torpan tyttö Hanni joutuu patruunan viettelyn kohteeksi, ja hänet syyllistetään. Ajan kuluessa Hanni päätyy kaupunkiin kurtisaaniksi. Otto tulee häntä kosimaan, mutta vanha vaari paljastaa epätoivoiselle hylätylle kosijalle, että Hanni on tämän tytär, jolloin Otto alkaa hautoa itsemurhaa mutta päätyy lopulta kuolemaan pudottuaan vahingossa sillalta. Vaari surmaa Hannin, sillä hänen mielestään vain kuolema voi sovittaa menneet tapahtumat.
Näyttelijät

| 0 | 1 | 2 |
| --- | --- | --- |
|  Irma Seikkula  | … |  Leni / Hanni   |
|  Tauno Palo  | … |  Otto von Holten   |
|  Urho Somersalmi  | … |  Aukusti-vaari   |
|  Märta Laurent  | … |  Ester, nuori armo   |
|  Arvi Tuomi  | … |  vanha patruuna Liljefelt   |
|  Aino Lohikoski  | … |  vanha armo Liljefelt   |
|  Kaarlo Aavajoki  | … |  Kalle   |
|  Lulu Paasipuro  | … |  Salmiska   |
|  Unto Salminen  | … |  Kyösti Åkerfelt   |
|  Kyllikki Väre  | … |  Loviisa   |
|  Paavo Jännes  | … |  Kaarle Juhana Wahlberg   |
|  Rauha Rentola  | … |  karjakko   |
|  Reino Valkama  | … |  Lasse Lindström   |
|  Tyyne Haarla  | … |  emännöitsijä   |
|  Kalle Rouni  | … |  Hektor Berg   |
|  Kaija Suonio  | … |  ruustinna   |
|  Sasu Haapanen  | … |  Evert Björkell   |
|  Salli Karuna  | … |  rouva Berg   |
|  Rauli Tuomi  | … |  Verner   |
|  Kerttu Salmi  | … |  lautamiehen emäntä   |
|  Mauri Jaakkola  | … |  Janne, Johannes Salminen   |
|  Kirsti Ortola  | … |  kassaneiti   |
|  Helge Ranin  | … |  rovasti   |
|  Raiku Pennanen  | … |  piika   |
|  Heikki Packalén  | … |  pehtori Nyman   |
|  May Pihlgren  | … |  nainen tanssiaisissa   |
|  Ale Porkka  | … |  kyytimies   |
|  Rakel Laakso  | … |  1. eukko   |
|  Urho Westman  | … |  lautamies   |
|  Varma Lahtinen  | … |  2. eukko kadulla   |
|  Oke Tuuri  | … |  Markkina-Fransu   |
|  Elli Ylimaa  | … |  1. nainen ikkunassa   |
|  Gundel Henrikson  | … |  2. nainen ikkunassa   |
|  Irja Elstelä  | … |  3. nainen ikkunassa   |
|  Leevi Linko  | … |  ravintolan vahtimestari   |
|  Matti Aulos  | … |  1. mies ravintolassa   |
|  Oski Talvio  | … |  2. mies ravintolassa   |
|  Veikko Huuskonen  | … |  3. mies ravintolassa   |
|  Maire Hyvönen  | … |  Frida, sisäpiika   |
|  Liisa Stenberg  | … |  tanssiaisvieras   |
|  Pauli Mäntylä  | … |  tanssiaisvieras   |
|  Eero Viitanen  | … |  tanssiaisvieras   |
|  Rauha Puntti  | … |  majatalon piika   |
|  Toivo Lahti  | … |  mies ravintolassa   |
|  Uljas Kandolin  | … |  mies ravintolassa   |
|  Aarre Alava  | … |  mies ravintolassa   |
|  Veikko Linna  | … |  mies ravintolassa   |
Arviot

Aikalaisarvioissa Maila Talvion romaani muistettiin sen kauden teokseksi, jolloin Talvio vielä oli yhteiskunnallinen julistaja. Toini Aaltosen käsikirjoitusta kiitettiin siitä, että hän on keskittynyt tiivistämisessä tarinan kannalta olennaisiin aineksiin. Aiheen käsittelyä pidettiin kuitenkin liian voimakkaana, ja se olisi vaatinut miedontamista välttääkseen kaavamaisen asetelmallisuuden. Irma Seikkulan niukkoja keinoja hyödyntävä tehokas roolityö Lenin ja Hannin kaksoisroolissa sai erityistä kiitosta.
Punnitse & Säästä

Punnitse & Säästä -myymälä Jyväskylässä
Punnitse & Säästä on suomalainen elintarvikemyymälä, joka on erikoistunut irtotuotteiden myyntiin: yrityksen tuotevalikoimaan kuuluvat erilaiset pähkinät, kuivahedelmät ja -marjat, makeiset ja kuivaruoka-ainekset, teet ja kahvit sekä juomat. Suuri osa tuotteista on luomua. Tuotevalikoima painottuu myös moniin erikoisruokavalioihin soveltuviin tuotteisiin: gluteenittomiin, vegaanisiin, sokerittomiin sekä lisäaineettomiin tuotteisiin.
Ensimmäinen Punnitse & Säästä -myymälä avattiin Tampereen Tullintorille vuonna 1995. Suurimmillaan ketju oli 2010-luvun puolivälissä. Nykyisin myymälöitä on yksi, Tampereen Rautatieasemalla. Hämeenlinnan kauppakeskus Goodmanissa sijaitseva myymälä suljettiin syksyllä 2022. Ketjulla on myös verkkokauppa www.punnitse.fi . Nimi Punnitse & Säästä tulee yhtiön itsensä mukaan siitä, että myymälöissä on mahdollisuus ostaa kutakin tuotetta juuri haluamansa verran. Myymälässä asiakas kerää haluamansa saman hintaluokan tuotteet itse paperisiin pusseihin ja myyjä punnitsee tuotteet kassalla. Asiakas voi halutessaan ostaa irtotuotteita myös suoraan omiin puhtaisiin rasioihinsa, tämä on ekologista ja se kuormittaa vähemmän myös luontoa. Verkkokaupassa irtotuotteista löytyy useita eri kokovaihtoehtoja.
Punnitse & Säästä -myymälöihin tulee tuotteita jokaisesta maanosasta mutta myös paljon Suomesta. Pähkinät tulevat pääosin Intiasta, Vietnamista ja Yhdysvalloista. Kuivatut hedelmät tulevat yleensä Lähi-idästä ja Aasiasta.